text: Har du tjekket din lottokupon? Vinder af 6,5 millioner ikke fundet
  18 september 2017 kl. 10.25
  En heldig lottospiller har vundet 6,5 millioner kroner på en Joker købt i Føtex i Kolding.  
  Har du husket at tjekke din lottokupon? 
  I Kolding har en heldig lottospiller nemlig købt en Joker og vundet 6,5 millioner kroner. 
  Ingen ramte de rigtige tal i lørdagens Lottotrækning, men på en Jokerkupon fra Føtex i Hellingkorsgade i Kolding er der vundet 6.527.453 kroner. 
  Så skynd dig at tjekke tallene, hvis du har købt en kupon lige der. Det oplyser Danske Spil i en pressemeddelse.Tallene er 3, 7, 9, 0, 5, 8, 9. 
  På Millionærgarantien vandt to personer også en million kroner. Den ene er fra Jammerbugt Kommune, mens den anden er fra Fredericia Kommune.
  Danske Spil har endnu ikke været i kontakt med vinderne.
  
  